الفودو بالفرنسية vaudou هو مذهب ديني توفيقي syncretism متأصل فغرب إفريقيا وشي بلايص من الكاريبي شي أجزاء من الولايات المتاحدة ميريكان وعلى حساب داكشي ليتايتڭال فالي متبعين الفودو تيقضرو يخشيو مسامر فمينكات تتمثل الأعداء ديالهوم ويحرڭوهوم باش وداكشي ليتايوقع للمينيكا تايوقع ليهوم وتيتڭال بلي قادرين يرضو ناس زومبي وهو نوع من سحر الكحل تيخدمو فيه الجن والأشباح تاريخ والإنتشار ديالو تيتعتابر الفودو دين مشهور تابع لسحر الكحل وتايعتاقدو المؤرخين بلي تايرجع لكثر من عشرا لاف عام كاينين شي نظريات تايڭولو بلي من لأسباب ليخرجات هاذ ديانة على قبلو هو إحتلال ؤروپا لإفريقيا وبدات تجارة العبيد فلوقت لي كانو فيه الأوروپيين تيمزقو الدين تاع الأفارقة وهوما يبداو تايتجمعو باش يطورو شعائر دينية ديالهوم العقيدة ديالهوم الإله فلمعتقد ديالهوم تيتمثل فرواح جداد وباواتهوم لي ماتوا وهاذ رواح ڭادا تعاونهوم وتعاقبهوم على حساب تصرف ديالهوم يعني فالمعتقدات ديالهوم دائرة مقدسة تتربط بين الحيين ڭاع طقوس ليتايديرو تترتابط باش ترضي رواح المتين بزاف تايتمثل الإله فالفودو فتصيورة لفعى كبيرة وبحال ديانات للخرين غادي نلقاو بلي كاينين الكهنة فالمرتبة للولا وتيتڭال ليهوم البات والأم وهوما تايخدمو الإله الكبير تايعاقبو يكافئو بسميتو الإله الكبر سميتو بون ديو عندهوم بزاف تاع رواح تادور فلرض حداهوم سميتها لوا وتاتمثل فبزاف تاع الأشكال منها دامبلاه ال أجواه أوجو لجبا بزاف منها الفودو فالإسلام الفودو فالإسلام هوا سحر ستيعانة بشياطين باش يلحڭو ضرر بلخرين هوا شرك كبر تايخرج من الإسلام الفودو تايتعتابر من ديانات والمورثات الوثنية شركية وهاذ الموروثات والخرافات الوثنية فالإسلام شرك وكفر أكبر صحابو مشريكين بالله وتايستاعنو بشياطين باش يحققو لمآرب ديالهوم فالإسلام تايتعاقب ساحر بالقتيلة عيون الكلام تصنيف فودو تصنيف ديانات إفريقيا تقليدية تصنيف سحر تصنيف فوقطبيعة تصنيف لخوارق